
Teknisk aktuelt 


Glædelig jul og et godt nytår 

Ought to be tran slat ed 


Vi vil gerne hermed ønske alle vore abonnenter og 
læsere i Norge, Sverige, Finland, Island, Færøerne, 
Danmark, Beligen, England, Tyskland, Frankrig, 
Canada, USA og Australien glædelig jul og et godt 
nytår. 

1963 blev et godt år 

Rumforskningen fortsatte i det rigtige spor. 
Stormagterne kom ikke længere bort fra hinanden 
— snarere fandt der, på trods af skuespillet, en vis 
tilnærmelse sted. 

Kirkerne kom hinanden nærmere — det katolske 
koncils afslutning vil måske afsløre, hvor meget. 

UFO-aktiviteten har været nogenlunde stabil — 
Det mest sensationelle var kraterne i England — 
i hvert fald blandt de tilgængelige rapporter. 

Hvad vil 1964 bringe osf 

Sandsynligvis både sensationer, fremskridt og håb, 
men sikkert også skuffelser. Som sagt så ofte før, 
stiger modstanden mod vort arbejde i takt med 
den fart, hvormed vi nærmer os afslutningen af den 
tys-tys periode, vi er inde i. Mange gode og ærlige 
UFO-forskere er faldet af vognen i 1963, fordi de 
kom i forbindelse med og lyttede til kredse, som 
af en eller anden grund er tilhængere af fortsat 
hemmeligholdelse og forvirring. 

De står nu ved vejkanterne for at blaffe sig frem 
. . . for at blive samlet op af hvem som helst! 

Hvad ønsker vi af det nye årf 

Fortsat videnskabelig rumforskning — med lan¬ 
ding på Månen og planeter for øje. 

Fortsat tilnærmelse mellem stormagterne — af¬ 
spænding, påbegyndt afrustning. 

Fortsat tilnærmelse mellem kirkerne — og en 
religionernes modernisering. 

Fortsat arbejdsfred for SUFOI i ind- og udland. 

Fortsat sund dømmekraft for den enkelte — uden 
frafald til sekterisme, fanatisme eller opposition 
under en eller anden form. 

På gensyn i 1964 — til et nyt, spændende kapitel 
i vor klodes bestræbelser for at finde sig selv. 

H.C. 


Ought to be translat ed. 

USA 

Årsagen til den usædvanlige stilhed på »rumfron¬ 
ten« i den sidste tid er ganske enkel: Merkur-pro- 
grammet er afsluttet, og måneraketprogrammet 
Ranger har været underkastet forskellige ændringer, 
grundet fiaskoerne med Ranger 1—5. I den kom¬ 
mende tid ser programmet således ud: 

December 1963: Saturn-raket skal sende 8 tons 
vand i kredsbane i et forsøg, hvor det andet trin 
af den 500 tons tunge raket første gang afprøves. 
Brændstoffet i dette trin er det kraftigst kendte: 
brint. Desuden medfører drabanten 2 tons instru¬ 
menter. 

Ligeledes opsendes Tiros 8. 

Januar 1963: Den 330 kg tunge måneraket Ran¬ 
ger 6 opsendes. Den er udstyret med 6 tv-kameraer. 
Den skal i de sidste 40 minutter, før den knuses 
mod månen, filme denne. Derefer skal der hver 
3 måned i de følgende 4 år opsendes en Ranger; 
nogle af disse er dog udstyret med landingskapsler. 

Gcmini 1 på 2500 kg skal samme måned sendes 
tom i kredsbane. 

NASA udvalgte i oktober 14 nye astronauter, 
således at det samlede antal nu er oppe på 30. 
Deriblandt er en militær og to civile videnskabs- 
mænd. Navnene bringes i næste nummer. 

17. oktober opsendtes de to spiondrabanter VELA 
HOTEL 1 og 2 i en bane i ca. 100.000 km højde. 
Omløbstid ca. 4V2 døgn. Formål: at afsløre atom¬ 
eksplosioner i rummet. Vægt ca. 221 kg. 

Sovjet 

Sovjet opsendte den 18. oktober rumskibsdraban¬ 
ten KOSMOS 20 på ca. 5 tons. Den cirkler i en 
bane mellem 311 og 206 km. Russerne har i øvrigt 
opgivet vægten på VOSTOK 5 og 6: 

VOSTOK 5 vejede 4720 kg, 

VOSTOK 6 vejede 4713 kg. 

Vejningen forgik 4 dage før opsendelsen. 

Endvidere har de berettet, at takket være »radio¬ 
tekniske« metoder var tidsmålingen under flyvnin¬ 
gen udført med en maksimal fejl på én million¬ 
tedel af ét sekund, og positionsbestemmelsen af 
rumskibene med en fejl på mindre end 3 meter 

Raketterne og startstedet var det samme som tid¬ 
ligere: 600 tons trykkraft på i alt 6 motorer og 
Baikonurkosmodromen øst for Aralsøen. 

Den 26. oktober gav ministerpræsident Krutschev 
den første officielle meddelelse om, at Sovjet ikke 
agter at deltage i kapløbet til Månen. Han sagde 
bl. a., at en forhastet månerejse var farlig, og at 
Sovjet i første omgang ville være tilfreds med at 
studere amerikanernes erfaringer fra måneturen; 
specielt var man interesseret i, hvordan de kom 
ned igen. 

Den 1. november opsendte Sovjet en ny type dra¬ 
bant, POLJOT 1 (Flyvning 1). Den adskiller sig fra 
Kosmos-serien derved, at den er i stand til at æn¬ 
dre både højde og banehældning. Her er nogle data: 
Oprindelig bane: 592—339 km 

Efter baneændring: 1437—343 km 
Banehældning: 58°, 55’ 

Omløbstid: 102,5 min. 

POLJOT har naturligvis noget at gøre med ren- 
desvouz-teknikken, havde f. eks. Valentina Teresh- 
kovas VOSTOK 6 været således indrettet, havde 
hun godt kunnet mødes med Bykovsky i VOSTOK 
5. 

Kommentar: Man ser, at Lovell tilsyneladende 
har ret i sine betragtninger (UFO-NYT, september 
1963) om den sovjetiske rumforskning. Russerne 
har i høj grad forsømt udforskningen af »det ydre 
rum«, d.v.s. den del at rummet, der er mere end 
1600 km fra Jorden. De mener, at de kan få 90 
pct. af alle oplysninger, enten ved hjælp af en 
kikkert monteret på en rumstation, eller ved hjælp 
af ubemandede dybrumssonder til Månen, Mars 
og Venus. Kosmo-serien udforsker jo dels strå¬ 
ling og lign. i højder under 1600 km, og udfører 
dels rumbiologiske og tekniske forsøg med de Kos¬ 
mos, der skal lande igen. POLJOT går ud på at 
skabe et fuldstændigt manøvredygtigt rumskib, som 
skal anvendes til bygningen af en rumstation. År¬ 
sagerne til denne rumpolitik er to: 

1) Økonomiske. 

2) De største militære fordele er i højderne un¬ 
der Van Allen-bælterne, hvor bemandede rum¬ 
skibe kan operere, og da man samtidig kan drive 
videnskabelig forskning herfra, slår man to fluer 
mde ét smæk. 

H.S. 


Den stille sols år 

(Ought to be translated). 

Dette cr en artikel om et nyt, stort forsknings¬ 
projekt i lighed med det internationale geofysiske 
år. For at forstå formålet må vi imidlertid først 
se lidt på den genstand, som skal udforskes: Solen. 

Solen 

Skal vi udtrykke vor faktiske viden om Solen, 
kan vi i korthed sige dette: 

Solen er et selvlysende legeme af kugleform. 98 
pct. af solsystemets masse er samlet her; eller sagt 
på en anden måde: Solen vejer 333.000 gange så 
meget som Jorden. Solen drejer sig en gang om 
sig selv på 26 døgn. Endvidere har vi siden ca. 
år. 1700 vidst, at der med 11 års mellemrum op¬ 
træder særlig mange mørke pletter på dens over¬ 
flade. Disse pletter er dog ikke mørke, det er kun 
i sammenligning med den stærkt lysende solover¬ 
flade, at de synes sådan. 

Det er, hvad vi ved ; mange teorier er fremsat om 
Solen, her skal kun nævnes den vigtigste 

Denne teori går ud på, at Solen består af 98 pct. 
brint, ca. 2 pct. Helium og l U pct. andre stoffer. 
Solen får sin energi fra en atomomdannelse af 
brint til helium. Eller sagt på en anden måde: 
Solen er en langsomt eksploderende brintbombe. 
Solpletterne anses for at være hvirvler i solatmo¬ 
sfæren. Vi ved ikke, hvad der forårsager disse 
hvirvler, eller hvorfor de optræder med 11 års 
mellemrum. Vi har god grund til at tro, at denne 
11-års-periode på mange måder påvirker Jordens 
atmosfære og muligvis derigennem vejret og radio¬ 
forbindelser. Det er bl. a. derfor, vi er så inter¬ 
esserede i dette fænomen. 

Den stille Sols år 

Da man planlagde det internationale geofysiske 
år, lagde man det på et tidspunkt, hvor der var sol¬ 
pletmaksimum: 1957—58. De dengang opsendte 
drabanter, Explorer 1—4 og Sputnik 3, opdagede 
de store jordmagnetiske forstyrrelser, der følger ef¬ 
ter et soludbrud. Det viste sig, at Solen pumpede 
bunker af partikler ind i Van Allen-bæltet. Disse 
partikler fik dog ikke et langt ophold her, de før- 







UFO - NYT 


227 


nævnte magnetiske forstyrrelser ødelagde Van Al- 
len-bælterne, og solpartiklerne opslugtes snart af 
jordatmosfæren. Senere, i 1960, opdagede man ek¬ 
sistensen af »solvinden«, en strøm af protoner bort 
fra Solen (protoner er positivt ladede partikler). 
Det viste sig, at i de tre år, man har kendt dette 
fænomen, er styrken sunket med en faktor på ca. 
5, fra 10 protoner pr. kubikcentimeter til ca. 2 
protoner pr. kubikcentimeter. Man blev derfor klar 
over, at denne solvind havde »noget at gøre« med 
solpletterne, som igen havde en forbindelse med sol¬ 
udbruddene (eksplosioner i solatmosfæren). Man er 
derfor interesseret i at studere Solen, solvinden og 
Van Allen-bælterne under solpletminimumet 1964 
—65. Dette er formålet med »den stille Sols år«. 

Forskningsmetoder 

Det er klart, at den bedste metode, vi råder 
over, er direkte måling med drabanter, men også 
andre metoder kan anvendes: Kikkert- og ballon¬ 
observationer, hvor man tæller solpletter og måler 
styrken af soludbrud. Drabanterne måler så virk¬ 
ningerne ude i rummet. Nu skal vi se, hvilke pro¬ 
jekter man har for det bredest mulige billede af 
solfænomenerne: 

f 

A. ] ordbaserede målinger 

Her holder de store observatorier Solen under 
observation, og ved det mindste tegn på »unormal 
opførsel« opsendes balloner og raketter, der skal 
måle Solens ultraviolette udstråling og dens rønt¬ 
genstråling. Naturligvis må man hele tiden måle 
dette, for at have noget at sammenligne med. Men 
hertil kræves kun få balloner og raketter. Balloner¬ 
ne er oppe i 1—3 dage i 25 km højde, og raketter¬ 
ne er 10 minutter oppe med tungt specialudstyr 

1 ca. 300 km højde. 

B. Drabantobservationer 

I 1964 vil NASA opsende to tunge drabanter i 
bane omkring Jorden. De får navnene OGO 1 og 

2 (OGO omkredsende, geofysisk observatorium). 
De kommer til at veje 400 kg stykket. OGO 1 skal 
i bane om polerne i 1000 k mhøjde. Den skal stu¬ 
dere det lavere Van Allen-bælte, nordlys, magnet¬ 
felter, kosmisk stråling o.s.v. OGO 2 skal i en bane 
med største højde på 70.000 km. Herude kan man 


observere solpartiklernes ankomst til Jordens mag¬ 
netfelt og måle den oprindelige styrke af solvinden 
før og efter soludbruddene. OGO 1 undersøger så, 
hvad der sker, når disse partikler når Jordens 
atmosfære. 

Pioner 6 og 7 skal i bane om Solen, den ene 
foran Jorden og den anden bag ved denne: De ve¬ 
jer ca. 50 kg stykket, og de skal undersøge solak¬ 
tiviteten helt uafhængigt af Jordens magnetfelt og 
ovrige påvirkning. De vil sende signaler tilbage til 
Jorden over en afstand af 100 millioner km. De 
skal op sidst i 1964 og først i 1965. 

USA og Sovjet vil hver opsende to små draban¬ 
ter, som skal måle Jordens magnetfelt, og endelig 
vil man undersøge ionosfæren og vejret med andre 
drabanter. 

Slutning 

Jeg kunne tænke mig at afslutte denne artikel 
med nogle betragtninger, som bringer »den stille 
Sols år« i forbindelse med UFO’erne. Hvis man 
læser Adamskis bøger, vil man opdage, at den må¬ 
de, rumfolkene forsker på, er helt tilsvarende den 
måde, vi gør det på. (Læs kapitlet »Laboratoriet«, 
side 93 i »Ombord i Rumskibe«). 

Vi kan for eksempel sammenligne moderskibet 
med Jorden. Herfra ledes undersøgelserne, og her 
bearbejdes de. Telemeterskiverne er drabanterne, 
som vi sender rundt omkring i rummet for at kort¬ 
lægge naturens evige aktivitet. Nogle er store, som 
OGO, og nogle er små som Pioner, ganske som til¬ 
fældet er med telemeterskiverne. Formålet er det 
samme: at undersøge og studere naturen for deri¬ 
gennem at stige til en højere udvikling. Midlerne 
er principielt de samme; den eneste forskel er rum¬ 
folkenes overlegne teknik. H. S. 

Et memorandum om samarbejde vedrørende kom¬ 
munikationssatellitter er vedtaget af de skandina¬ 
viske lande på den ene side og NASA på den an¬ 
den side. Det trådte i kraft den 14. september i år, 
da NASA modtog den danske regerings godken¬ 
delse af overenskomsten, idet Sverige og Norge 
forinden havde approberet. Den fællesskandinaviske 
sende- og modtagerstation ved Råø nær Goteborg 
forventes at kunne fungere allerede i 1964. Den 
er af samme type som den engelske station ved 
Goonhilly Down. 

UFO-observationer 

over Skandinavien 

Ought to be translated 

I alt 9 rapporter, deraf 7 fra 1963, indkom til 
rapportcentralen i tidsrummet 12. oktober—13. no¬ 
vember. Derimod kom der heller ikke nogen detek¬ 
torvarslinger i denne måned. 

Den første rapport fra denne måned ligner i høj 
grad rapporten fra sidste nummer fra Nørresundby, 
hvor hr. Jacobsen den 9. september iagttog et me¬ 
tallisk objekt over Nørresundby. Observatøren hed¬ 
der dennegang hr. T. Christensen, og han har set 
et aflangt, metallisk, sølvgråt objekt fra svovl¬ 
syrefabrikken i Nørresundby. Datoen var den 30. 
september og klokken var 1220. Christensen stod 
netop og diskuterede UFO’er med hr. J. Mikkelsen, 
da de begge fik øje på objektet, hvis størrelse de 
anslog til 80 meter i diameter. Hastigheden anslo¬ 
ges til 350 km/t og afstanden til objektet til 1500 
meter. Objektet var fuldstændig lydløst. Man iagt¬ 
tog, hvorledes lysstrålerne fra Solen reflekteredes i 
objektet. Objektet forsvandt i et nu opad og var 
væk. 

Fra september springer vi til den 6. oktober, hvor 
hr. L. L. Jacobsen iagttog et objekt fra Sønder¬ 
borg. »Jeg stod og så på Karlsvognen, da objektet 
kom til syne med kurs mod Jorden. Objektet var 
gult i 3 sekunder og på størrelse med et knappe¬ 
nålshoved. Dernæst blev det stort som en ært (i 
udstrakt arm), skiftede farve til orange og stod 
stille 1 sekund, blev mindre, men stadig skarpt i 
centrum. Den blå korona blev større. Objektet for¬ 
svandt i stik modsat retning af, hvor det kom til 
syne.« 

Hr. J. Nielsen fra Nyborg gik den 10. oktober 
kl. 2115 ud i gården til sin ejendom i V. Voldgade. 
Imellem hustage i retning mod nord så han 5 ovale 
objekter forsynet med en kort, gul hale eller ud¬ 
stødning. De fire objekter lå på række, medens det 
femte til at begynde med lå under objekt nummer 
fire. Ved slutningen af observationen lå det under 
objekt nummer 1. Alle fem objekter var orangegule, 
og deres lys pulserede. Samlet observationstid var 
8 sekunder. Der var fire vidner. 

Den sidste observation er fra Kgs. Lyngby, hvor 


hr. C. W. B. den 6. november iagttog et saturnfor- 
met objekt på den nordlige himmel. Det lyste med 
et stærkt, hvidt lys. Til at begynde med bevægede 
det sig op og ned, ca. 5 gange sin egen diameter. 
Dernæst forsvandt det mod nordvest, idet det be¬ 
vægede sig i sik-sak-kurs. Vejret var diset med 
kraftig østlig blæst. Samlet observationstid to mi¬ 
nutter. 

De andre observationer var fra Skanderborg, 
Humble og Nyborg. 

Scandinavian UFO-Sightings 

We received 9 sightings during the period Octo- 
ber 12th—November 13th. 7 of these were from 
1963. 

July 27th: Skanderborg - Denmark. Five reddish 
objects, bigger than a star, were seen, in SE. They 
showed only sligth movement. Their light was shot 
off in a few seconds, after they had been observed 
from 2155—2205. 

September 30th: Nørresundby - Denmark. A big, 
silvergrey object went silent over the sky. Disap- 
peared upwards. Time: 1220—1223. 1 witness. 

October 6th: Sønderborg - Denmark. A yellow 
object, one fourth of an inch at armt length, with 
a blue corona bigger than the object, with its ligth 
pulsating performed maneuvers in the sky. Time: 
2115—2116. 

October - Denmark. Five orange-coloured objects 
with a little yellow tail went over the sky to- 
wards NW. Their light pulsated and no siund was 
heard. Time: 2115. They were seen for 8 seconds. 
4 witnesses. 

October 12th: Humble - Denmark. A tiny, sil¬ 
vergrey (metallic) object was seen near an air- 
craft in the northern sky for a couple of seconds. 
Time: 1051. 

October 15th: Nyborg - Denmark. An orange- 
coloured object with a yellow corona was seen for 
two minutes. Its light was strong and constant. 
Course: NW. Disappeared suddenly. Time: 1700— 
1702. 1 witness. 

November 6th: Lyngby - Denmark. A saturn- 
shaped object went up and down in the northern 
sky for two minutes. Then it disappeared in a zig- 
zag course towards NW. It had a white, strong and 
constant light. Time: 2136—2138. ej. 

Hvor langt er 

UFO-forskningen nået 

Af Aimé Michel 

I det efterfølgende vil man læse om den enestående 
dokumentation, der har været omtalt i de sidste må¬ 
neder. De opnåede resultater er frugterne af om¬ 
fangsrige undersøgelser, og vi ønsker at rette vor 
oprigtige tak til forfatteren, vor ven Aimé Michel, 
som med så stor velvilje har villet give læserne af 
»Lumiéres dans la Nuit«, den første beretning. 

Når alt kommer til alt, rummer denne dokumen¬ 
tation ikke én, men to opdagelser af den allerstørste 
betydning: 1) Vished om, hvorfra UFOerne kom¬ 
mer (måske ikke deres virkelige hjemsted), men i 
alle tilfælde en base eller relæstation, der tjener som 
udgangspunkt for deres forskning, og 2) de lige 
linier (flyveretningen, o. a.) er jordomspændende og 
indskrænker sig ikke til nogle hundrede km, som 
man kunne have troet det. 

Med hensyn til de »lige linier« gentager vi her, 
hvad det drejer sig om til oplysning for de af vore 
læsere, som ikke i forvejen ved det, og som ikke 
kan skaffe sig den mesterligt skrevne, nu udsolgte 
bog af Aimé Michel: »Les lignes orthoténiques sont 
planétaires«. Der menes hermed det retliniede, net¬ 
formede system af baner, som den allerstørste del 
af de i efteråret 1954 observerede UFO-bevægel- 
ser danner, Således skrev forfatteren i »Science et 
Vie« i februar 1958. Dette system er gyldigt for 
observationer, der finder sted på en og samme dag, 
og er så meget mere skelsættende som UFOets kurs 
derved kan bestemmes med en så meget desto 
større nøjagtighed (f. eks. ved landinger). Viden- 
skabsmænd har beregnet, at sandsynligheden for, 
at et sådant retliniet system kan skyldes et tilfælde, 
er lig nul, navnlig hvis man tænker på, at ca. 90 
pct. af observationerne gælder rette linier, og at 
dette har gentaget sig over Vesteuropa i flere uger 
gennem hele september og oktober 1954, hvilket 
simpelthen er fantastisk. 

Da aviserne ikke mere skriver noget om UFOer, 
tror læserne let, at der aldrig mere finder nogen 
observationer sted, og at undersøgelseskomiteerne, 
der skulle klarlægge mysteriet, er holdt op med 
deres afbejde. Naturligvis er der intet om dette. 
Observationerne er stadig lige talrige, og med hen¬ 


syn til undersøgelser kan jeg bevidne, at de, siden 
starten for snart 15 år siden, aldrig har været så 
intensive og grundige som netop nu. Efter anmod¬ 
ning fra vor ven, Raymond Veillith, vil jeg kort 
gøre rede for disse to sider af spørgsmålet: obser¬ 
vationer og undersøgelser. 

A. Observationer: Man behøver blot regelmæssigt 
at følge de særlige blade (»Flying Saucer Review«, 
London og »Apro Bulletin«, USA) for at konsta¬ 
tere, at de flyvende, ikke identificerede objekters 
aktivitet er fortsat lige stor, når man regner med 
fænomenernes periodiske cyklus, om hvilken jeg 
straks vil tale. Uden at komme nærmere ind på de 
fotografier, der er taget af den amerikanske ekspe¬ 
rimentalraket X 15 samt af Scot Carpenter under 
den sidste amerikanske rumflyvning, hvilke fotogra¬ 
fier kan give anledning til nogen diskussion, vil 
jeg blot referere til de talrige tilfælde, der siden 
medio maj 1962 er undersøgt af den argentinske 
marine og luftflåde. Mellem den 12. og 25. maj 
1962 er der indløbet rapporter om meget hyppige 
observationer fra Cordoba, Chumbicha, Bahia Blan- 
ca, Salta o.s.v. Vidnerne til disse observationer er 
talløse. I Bahia Blanca kunne fotograf Miguel Tho- 
me tage flere billeder. Man så strålende objekter 
i hastig fart ved nattetid med standsninger, retnings- 
og farveændringer samt andre objekter, der strøg 
lige hen over Jorden og foretog landinger, hele ska¬ 
laen var repræsenteret, således som beskrevet i min 
bog »Mystérieux Objekts célestes« (mystiske objekter 
på himmelen) fra 1958. Den bedst observerede lan¬ 
ding fandt sted den 12. maj 1962, kl. 4,10 om mor¬ 
genen ved 72-kilometerstenen på hovedvej 35 i 
provinsen Pampa. Tre vognmænd kunne i et helt 
minut og i 70 meters afstand se et kraftigt strå¬ 
lende UFO så stort som en jernbanevogn og forsy¬ 
net med ca. 20 »koøjer«, hvorfra lyset skiftevis 
tændtes og slukkedes. Kaptajn Luis Sanchez fra 
marinens efterretningstjeneste foretog straks en 
grundig undersøgelse. Under en ministeriel presse¬ 
konference oplystes det, at fire andre personer også 
havde set objektet. Kontreadmiral Eladio M. Vas- 
quez og næstkommanderende i den maritime sektion, 
kaptajn Aldo Molinari, tilføjede, at de selv aftenen 
i forevejen havde observeret et lignende objekt. I 
de nærmest følgende dage blev observationer rap¬ 
porteret i dusinvis. Kort tid derefter understregede 
M. Ariel Ciro Rietti, formand for undersøgelses- 

komieteen Codovni, at UFOerne fortrinsvis havde 
vist sig i en lige linie gennem Bahia Blanca, Cor- 
doba og Salta, hvilket endnu en gang bekræfter 
den opdagelse, der først blev gjort i Frankrig under 
UFO-bølgen i 1954. Mens jeg skriver disse linier 
fortsætter observationerne. 

B. Undersøgelser vedr. UFOer siden 1958: Disse 
undersøgelser har i det væsentlige fundet sted ved 
miqe medarbejdere og mig selv i Frankrig, ved 
dr. Olavo Fontes i Brasilien og ved ingeniør Buelta 
i Spanien. 

1. Frankrig. — Vi har foretaget vore undersøgel¬ 
ser med to mål for øje: generelt om de »lige linier«s 
princip og bølgernes periodiske tilbagevenden. 

Angående de lige linier og det hertil hørende 
spørgsmål, der blev stillet i 1958, drejede det sig 
om at vide, om disse linier, der blev opdaget i 
Europa, var jordomspændende. Takket være min 
medarbejder J. V., der anvender en meget stor elek¬ 
tronregnemaskine, kender vi nu svaret, og det er 
bekræftende. Vi har således opdaget, at linien fra 
1954 (Bayonne-Vichy) i virkeligheden er en del af 
en stor cirkel, der omspænder hele Jorden, idet den 
går gennem Europa, Brasilien, Argentina, Chile, 
Ny-Zealand og Ny-Guinea. I alle disse lande er 
observationer blevet eftersporet og fundet på denne 
cirkelbue med den fantastiske fejlmargin af kun 
40 meter. Hele cirkelbuen er 40 millioner m. Andre 
linier er ligeledes blevet identificeret, og vi ar¬ 
der i øjeblikket på at bestemme deres fordeling over 
Jorden. 

Med hensyn til bølgernes periodiske forekomst 
har J. V. kunnet påvise ved en sammenlignende un¬ 
dersøgelse af to forskellige datarækker (min egen 
og M. Guy Quincy’s fra Constantine), at der er 26 
måneder mellem hver bølge. 

2. Spanien. — Buelta har på sin side fundet frem 
til den samme periodiske forekomst ved at arbejde 
med en tredie datarække, som er forskellig fra min 
egen og fra M. Quincy’s. Ved at sammenligne de suc¬ 
cessive perioder har Buelta konstateret, at forløbet i 
hyppighedskurven kunne bestemmes ved hjælp af en 
eksponentiel funktion. Dette betyder, at alt finder 
sted, som om den af disse UFOer anvendte energi 
»leveres« dem hver 26. måned, noget i retning af 
polarekspeditioner, der modtager deres brændstof 
en gang om året. 

3) Endelig har den eminent dygtige brasilianske 


forsker, dr. Olavo Fontes, for sit vedkommende 
påvist denne periodiske cyklus på 26 måneder ved 
at undersøge sin egen datarække. Men dr. Fon¬ 
tes har tillige gjort en anden højst mærkværdig 
iagttagelse. Ifølge ham bliver den periodiske UFO- 
forekomst på 26 måneder overlappet af en anden 
cyklus på 572 år. Dette medfører, at den periodiske 
slutcyklus bliver lidt mere kompliceret, og dette 
forklarer da også de mindre variationer, som er¬ 
faringsmæssigt finder sted. Således blev dr. Fontes i 
stand til at forudsige den forøgede intensitet i ob¬ 
servationerne for juni og juli 1962 netop hvad den 
i øjeblikket observerede UFO-bølge over Argen¬ 
tina bekræfter. 

Men, vil man spørge, hvad betyder en cyklus på 
26 måneder, som forskerne uafhængigt af hinan¬ 
den har fundet såvel i Nordafrika som i Frank¬ 
rig, Spanien og Brasalien? Alle, som er orienteret 
i astronomi, har allerede gættet det: der eksisterer i 
astronomien kun én cyklus på 26 måneder, og den 
gælder for Mars, som er nærmest Jorden hver 26. 
måned. 

C. Konklusion: Vi franske forskere har i de sid¬ 
ste uger mødt vore sydamerikanske kolleger: dr. 
Olavo Fontes og M. Christian Vogt fra Codovni. Vi 
har indgående diskuteret disse nye kendsgerninger, 
og dette er vor konklusion, som her offentliggøres 
for første gang: 

1. De uidentificerede flyvende objekter er meget 
højt udviklede rumskibe. 

2. Disse rumskibe er ikke-jordiske i deres op¬ 
rindelse. 

3. De piloteres af intelligente væsener, som ikke 
er mennesker i vor forstand. 

4. De kommer fra planeten Mars. 

5. Planeten Mars er ikke nødvendigvis deres 
hjemsted. Den spiller måske en rolle som bekvem 
og interimistisk planetbase mellem Jorden og en 
fjernere liggende verden. 

6. De væsener, der piloterer disse maskiner, har 
hensigter, om hvilke der stadig ikke kan siges no¬ 
get bestemt. Hensigterne kan være ganske indif¬ 
ferente for så vidt det angår vor jordiske skæbne. 
Det er min personlige mening, indtil afgørende be¬ 
vis i modsat retning foreligger. Disse væsener kan 
dog også være os venligt stemte, skønt intet tilla¬ 
der os at tro det. Endelig kan de være aggressive 
og ondsindede, og jeg må indrømme, at dette er dr. 

Olavo Fontes’ opfattelse, idet han støtter sig på en 
meget foruroligende statistik. Antallet af flyveulyk¬ 
ker synes at stige med antallet af UFO-observa- 
tioner, d.v.s. hver 26. måned. For at være sikker 
ville det være nødvendigt at udfærdige verdens¬ 
statistikker, hvilket er meget vanskeligt. 

Således er stillingen i øjeblikket. Som man vil se, 
har forskningen ikke forsømt sine opgaver siden 
1958. Men det må indrømmes, at selv om nogen 
vished er opnået, så er det væsentlige ved myste¬ 
riet stadig en gåde. Vi ved ikke nøjagtigt, hvorfra 
UFOerne kommer og heller ikke noget præcist om, 
hvad de foretager sig i rummet over os. 

»Lumiéres dans la Nuit 1962«. Aage Voss. 

UFO over Hertfordshire 

Fra »Flight International« 15/8 63 
Ought to be translated 

Hr. redaktør! 

Omkring kl. 8 om aftenen torsdag den 1. august 
så jeg et stillestående objekt på himlen, og til at 
begynde med så det ud til i grove træk at have 
form som en spærreballon, der i udpræget grad 
vendte halen nedad (se fig. 1). Jeg formodede, at 
en sådan ballon havde revet sig løs, og tænkte ikke 
meget mere over det, bortset fra, at den stadig be¬ 
fandt sig på samme sted i forhold til mig 10 mi¬ 
nutter senere, da jeg undersøgte den gennem kik¬ 
kert. Den så stadig ud til at have »finner«, lige 
som på tegningen, men antog snart en mere »delta«- 
form. Denne tilsyneladende forandring i form kunne 
imidlertid skyldes en nedgående sol, der havde be¬ 
virket, at andre dele af den nu var synlige fra 
Jorden. I sin »delta«-form mindede den om en 
VULCAN (flytype. O.A.), og hvis den havde be¬ 
væget sig, havde jeg gladeligt accepteret den som en 
sådan. 

På den anden tegning (fig. 2) har jeg bestræbt 
mig på at få de forskellige enkeltheder, som jeg så, 
med. Under næsen (?) var der en »ærtebælg«, og lige 
foran bagkanten (?) en lang udvækst, der lettest 
kan beskrives som lignende balanceklapper i ma¬ 
skinens fulde bredde. Bag bagkanten sås et rødt 
lysskær, som dog ikke var der hele tiden, og som 
godt kunne have været en eller anden form for gen¬ 
skin fra den på det tidspunkt meget lavtstående Sol. 
Selve objektet syntes at være hvidt over det hele. 


Idet jeg går ud fra, at »ærtebælgen« var i næsen 
af »maskinen«, havde den det meste af tiden en 
retning på 300° geografisk, men drejede meget lang¬ 
somt og (så vidt jeg kunne se) uden at krænge om, 
til 240° geografisk. Den ændrede kurs (?) mellem 
disse retninger tre gange inden for en periode af 
ca. en time, men forblev på ca. 300° den største 
del af tiden. 

Jeg ringede luftfartsministeriet op, og en meget 
uinteresseret embedsmand derfra hævdede, at objek¬ 
tet var blevet rapporteret af andre mennesker, og at 
det var en vejrballon fra Frankrig. Da jeg kryds¬ 
forhørte ham, sagde han meget lidt og gav indtryk 
af at have fået besked på at forholde sig tavs. Med 
en vindretning, der var overvejende nordøstlig, kun¬ 
ne den ikke være kommet fra Frankrig, og en bal¬ 
lon ville heller ikke forblive stillestående i så lang 
tid. 

På dette tidspunkt (jeg var i mit hjem i Gar- 
ston, mellem Watford og St. Albans) ringede jeg til 
Elstree flyveplads og talte med den vagthavende 
flyveleder. Også han kunne se objektet og gav mig 
følgende oplysninger: 

1) En ukendt person, der påstod, at han talte 
fra gruppe 5, Det kgl. Observatørkorps, Watford, 
havde ringet ham op og påstået, at en US-Air Force 
F-100 (jager. O.A.) havde prøvet på at nå UFOet, 
men ikke kunnet stige højt nok. 

2) Southern Air Traffic Control syntes at være 
klar over fænomenets tilstedeværelse og havde gen¬ 
nem Observatørkorpsets post i Elstree indført det i 
logbogen som et »uidentificeret objekt«. 

Jeg fortsatte med at iagttage objektet, indtil lige 
før mørket faldt på, da det (skønt det var vanske¬ 
lig på det tidspunkt at observere detaljer) syntes at 
stige. Så vidt jeg kunne se, forsvandt det, idet det 
bibeholdt sin oprindelige vandrette position i luften, 
d.v.s. efter VTO-princippet (VTO = Vertical Take 
Off = lodret start. O.A.), men jeg ville ikke svær¬ 
ge på, at dette er rigtige. Manøvren var helt igen¬ 
nem lydløs. 

Andre oplysninger, der kan være af interesse, er: 

1) To ATC-kadetter på Elstree flyveplads hav¬ 
de rapporteret at have set et objekt, der kunne have 
været en vejrballon, så tidligt som kl. 14 den dag. 

2) Da jeg ikke havde læst dagbladene de sidste 
dage på grund af meget arbejde, vidste jeg intet om 

den påståede landing af et »delta«-formet objekt i 
Wiltshire og hørte først herom efter at have været 
vidne til den begivenhed, jeg lige har beskrevet. 
Man har imidlertid fortalt mig, at min rapport 
om objektets form meget ligner den, der blev gi¬ 
vet af det eneste vidne til Wiltshire-begivenheden. 

3) Objektet var tydeligvis meget stort og i an¬ 
selig højde. Dette understøttes af den kendsgerning, 
at retning og højde over horisonten set fra Elstree 
og Garston (der ligger 6 V 2 km fra hinanden) var 
næsten identiske. Selv om jeg ikke er meget for at 
vurdere dens højde, så kunne den være omkring 
24.000 meter oppe og have et vingefang på 120 
meter eller der omkring. Jeg havde ingen midler til 
at måle størrelsen, men jeg ville ud fra min erfaring 
sammenligne den med, hvordan en VULCAN ser ud 
i 6000 meters højde, hvilket jeg ved nogle få lej¬ 
ligheder har set både med det blotte øje og gennem 
kikkert. 

4) Alt i alt kender jeg til i det mindste 8 vid¬ 
ner, herunder de to kadetter, to flyveinstruktører, 
flyvelederen i Elstree, min kone og to naboer. Min 
kone og jeg studerede i fællesskab objektet meget 
indgående og lavede tegninger samtidig med obser¬ 
vationen, og vi er enige på alle de nævnte punkter. 
Flyvelederen og begge de pågældende instruktører er 
er også enige, bortset fra, at de ikke har bemærket 
det røde lysskær bag bagkanten. Det kan være af 


betydning, at mens min kone og jeg var i Garston, 
var de andre tre observatører i Elstree. 

Vejret på det pågældende tidspunkt var strålen¬ 
de med klar blå himmel og kun meget lidt dis til at 
genere sigtbarheden opad. Da en isoleret tot meget 
tynde og meget højtliggende skyer viste sig i nogle 
få øjeblikke, forsvandt objektet af syne, hvilket be¬ 
viser, at det befandt sig i anselig højde. 

Til oplysning for enhver, der stiller sig skeptisk 
m.h.t. denne rapport, kan jeg tilføje, at for 24 ti¬ 
mer siden var jeg selv en »tvivler«, men har nu et 
åbent sind over for emnet UFO-er. Jeg vil ikke 
gøre nogen forsøg på at gætte, hvad dette var, el¬ 
ler hvor det kom fra, og jeg har holdt mig strengt 
til kendsgerningerne. Jeg lider ikke af nogen over¬ 
drevent fantasifuld hjerne, og da jeg har været PR- 
pilot i RAF i adskillige år og har fløjet i stor 
højde, samt har være kvalificeret flyveinstruktør i 
de sidste 14 år, har jeg lidt begreb om, hvad man 
kan forvente at se på himlen, og jeg kender sande¬ 
lig nok en vejrballon, når jeg møder en! 

D. F. Ogilvy, Garston , Herts. 

Gamle vidnesbyrd 

Ought to be translated 

Professor Hornet skrev i et brev af 7. september 
til SUFOI bl. a.: Jeg sender Dem adressen på en 
brasiliansk kemiker, som har vist mig nogle vidun¬ 
derlige fotografier af flyvende tallerkener, der fly¬ 
ver tre og tre sammen. De tegninger, som er på fo¬ 
tografierne, er 2 meter høje, og de er fundet i Cen¬ 
tral Brasilien. 

Efter at have analyseret tegningerne konklude- 
derer kemikeren, at de er 12.000—15.000 år gamle. 

SUFOI har skrevet til kemikeren. Svar er endnu 
ikke modtaget. 

Joseph Hansell, medlem af den Nordamerikan¬ 
ske Komité til Udforskning af Luftfænomener og 
metafysisk Forskning, udtalte, da han blev spurgt 
om grunden til, at UFOs i den sidste tid syntes at 
være gået af mode: »Hyppigheden af observatio¬ 
nerne er den samme som tidligere. Fænomenet stu¬ 
deres stadig, og mange er kommet til det resultat, 
at det drejer sig om flyvende tallerkener, som kom¬ 
mer fra andre planeter . . .« 

Kilde: Professor M. Hornet. 

En advarsel fra Adamski 

CN. august 1963 

For nogen tid siden forklarede nr. Fdoney og jeg 
mange forhold vedrørende de »psykister«, der an¬ 
vender visse former for voodooisme og trolddom for 
at bringe forvirring i UFO-sagen og de ubesindige 
under fuldstændig beherskelse. Meget af den slags 
foregår stadig over hele verden. 

Jeg tvivler ikke om, at meget af det, som bliver 
gjort, sker, uden at man kender de kræfter, man har 
med at gøre. Det kan dog ikke hjælpe dem, der 
har taget skade ved, at man har misbrugt loven. 
En novice i mystikkens verden, og i vor tid efter 
tallerkenernes tilsynekomst findes der mange af den 
slags rundt omkring, er ikke klar over, at disse 
kræfter ikke tager noget som helst hensyn til, hvad 
de bliver benyttet til. Det er som med elektrici¬ 
teten, der både kan bringe glæde og død. 

I Europa misbruges disse kræfter for tiden i en 
uhyggelig grad. Aviserne er fyldt med eksempler. 
Jeg blev gjort opmærksom på det i Svejts, hvor 
en oversætter læste udpluk for mig fra en fransk 
avis. Disse historier var alt andet end hyggelige. 

Årsagen til alt dette synes at være en fejlagtig 
anvendelse af positiv tænkning. Mange tilfælde lig¬ 
ner »Bridie Murphy«-typen, hvor hypnose i hæn¬ 
derne på nybegyndere har voldt enfoldige men¬ 
nesker stor skade. 

Dette brev fra Øst-Afrika taler for sig selv: 
»Kære mr. Adamski! I vor familie er vi altid me¬ 
get glade for at høre nyt fra Dem gennem C. A. 
Fdoney. Deres brev i Newsletters marts-nummer 
kom som en stor overraskelse, idet vi både erfa¬ 
rede, at De har det godt og er meget aktiv, men 
også med dyb beklagelse hvad De må finde Dem 
i. Vi har ikke (forhen) forestillet os denne magts 
natur, som De kalder »tavshedsgruppen«. 

Det forklarer i virkeligheden mange ting, kan 
jeg forsikre Dem. Min familie synes af ukendte 
grunde også at have været ofre for den slags. Min 
mor vendte tilbage fra Frankrig som et helt an¬ 
det menneske efter flere års fravær og efter at 
have gennemgået adskillige operationer. Vi var 
for hun var nærmest blevet den personificerede ond¬ 
skab. Fdun terroriserede arbejderne på farmen og 
husets tjeneste-personale. Fdun forsøgte at sætte min 


mand op imod mig og mig imod ham og at sætte 
børnene op imod os og vore venner. Mens det før 
havde været en lykkelig farm, hvor alt gik, som 
det skulle, fik vi nu alvorlige problemer med svig¬ 
tende afgrøder, sygt kvæg o.s.v. i årevis. Vi le¬ 
vede bogstavelig talt under truende uvejrsskyer. 

Så til sidst, efter at to år var forløbet på denne 
måde, hvor vi gjorde, hvad vi kunne, uden at no¬ 
get ville lykkes, fik vi hende overtalt til at flytte. 
Jeg kunne vågne somme tider om natten og høre 
langsomme åndedrag i nærheden: det skræmmede 
mig overhovedet ikke, men det skete ofte. Min 
mand og jeg var muntre af naturen og tog alt dette 
i stiv arm. 

Tidligt en morgen forvandlede dette åndedrag 
sig til en hæslig drøm og en hjerteskærende, høj 
piben eller fløjten, som var en sjælelig pine. Jeg 
ræsonnerede som så, at alt dette var latterligt og 
glemte det tildels, indtil den selvsamme drøm og 
denne bestialske lyd gentog sig atter og atter. Det 
fortsatte i over tre år og kom, når jeg mindst ven¬ 
tede det. 

En tidlig morgen blev vi vækket ved at vore 
elskede schæferhunde udstødte et langt hyl som i 
yderste nød. Min mand ventede det værste og styr¬ 
tede ud. Vi så aldrig hundene igen, de var fuld¬ 
stændig forsvundet. Samme morgen var jeg ude for 
en bilulykke, hvor jeg brækkede min ryg. I ad¬ 
skillige måneder var min tilstand kritisk, den høje 
piben kom oftere nu, og den syntes at virke lam- 
mende. Jeg kæmpede imod ved at bede, medens 
det stod på og således dæmpe lyden; i løbet af 
nogle måneder aftog det. Jeg var da og er nu for 
livstid en krøbling, som må bevæge sig rundt i en 
rullestol. 

En morgen kom min mand hjem med store smer¬ 
ter, endnu dagen før havde han spillet polo, som 
han plejede hver uge. Samme nat døde han under 
frygtelige smerter. 

Den høje fløjten kom nu sjældnere som følge af 
min beslutning om at bekæmpe den. Et års tid efter 
begyndte der at komme lyde, som når en pude gli¬ 
der hen over gulvet. Det lavede en raslende eller 
knitrende støj, som absolut ikke skræmmede mig, 
for jeg var nysgerrig efter at vide, hvad det var. 
Jeg kunne tælle fire eller fem raslende lyde, så 
stoppede det. 

En nat, den allersidste gang, det skete, var den¬ 
ne lyd så realistisk, at jeg troede, det var en stor 
slange, der krøb under puderne, for det var lige 
under mit hoved. Da jeg aldrig har været bange 
for slanger, huskede jeg, at hvis man ikke gjorde 
dem fortræd, ville de heller ikke gøre noget, men 
forsvinde lige så stille, som de var kommet. Med 
denne tanke faldt jeg i søvn. Min søn, der er 23 
år, har lige fortalt mig, at han er blevet vækket 
ved at høre nogen trække vejret. 

Nu, da De har advaret os og forklaret os det 
hele (i artiklerne om psykisk bedrag i de sidste 
nyhedsbreve), vil vi være i stand til at tage vore 
forholdsregler imod enhver forstyrrelse. 

En af mine venner, der er præst, har engang 
sagt til mig, at sandheden altid sejrer, og at jeg en 
dag vil forstå meningen med mine oplevelser. Fra 
S. B. (dateret Kenya, Øst-Afrika, den 23. maj 1963). 

Vedkommendes navn er med vilje udeladt, men 
mit råd til dem, der vil undgå lignende tildragelser, 
er: Læs de informationer, der er givet i tidligere 
newsletters. 

Til nybegynderen i positiv tænkning dette: Lær 
mere om dens anvendelse, før du benytter den, 
hvis du ikke ønsker at volde skade på andre eller 
på dig selv, for enhver tanke skal du stå til regn¬ 
skab for. 

Og nu lidt om min lige afsluttede rejse. Det blev 
langt den mest resultatrige rejse, jeg nogen sinde 
har foretaget. H. C. Petersen og hans organisation 
i Danmark skal i høj grad lykønskes for den ind¬ 
sats, de har gjort og for den måde, hvorpå de lede¬ 
de deres UFO-kongres. De virkede for sagen på 
en intelligent og nøgtern måde med begge ben på 
jorden og et åbent sind for rum-fremskridt. 

Det var virkelig en fornøjelse at træffe menne¬ 
sker, som var pålidelige og ægte, og som ikke 
agerede hellige. Selv om jeg holdt 42 foredrag, heri 
medregnet mange for ganske små grupper, og be¬ 
svarede ca. 2000 spørgsmål, følte jeg ikke den 
samme udmattelse som i 1959. Det skyldes, at hele 
programmet, især i Danmark, foregik i en hyggelig 
stemning af taknemlighed over at få lejlighed til at 
lære noget. 

Jeg glædede mig også over valget af den nye 
pave, manden fra Milano, som pave Johannes hav¬ 
de udset til at videreføre sit arbejde. Jeg er over¬ 


bevist om, at han vil gennemføre pave Johannes’ 
ønsker, i hvert fald størsteparten af dem. Dette 
valg blev fuldbyrdet ved »brødrenes« bistand, og 
jeg mødte mange af dem på min rejse. De var med 
ved UFO-kongressen. I Basel såvel som i Belgien 
gav de sig til kende, og i Rom under pavens krise 
arbejdede de åbenlyst, men kun få mennesker op- , 
dagede, hvem de var. 

Jeg betragter det som en stor æresbevisning at 
have fået den opgave, til en af vor tids største 
åndelige ledere at aflevere et kosmisk budskab, 
som er blevet overgivet hans efterfølger til fuld¬ 
byrdelse. Hans ord til mig vil jeg aldrig glemme. 
Hvorfor jeg blev valgt til dette hverv, kan jeg 
ikke svare på. 

Budskabet, som jeg modtog i Rom, og begiven¬ 
hederne dér er ikke beregnet for offentligheden på 
nuværende tidspunkt. Det blev kun givet til nogle 
få betroede, som skal bevare det. Det var en op¬ 
levelse, som aldrig vil kunne glemmes. 

Mens jeg var i Europa, fik jeg kendskab til en 
hel del falske rygter, der drejede sig om den di¬ 
vergens, som for tiden eksisterer mellem min tid¬ 
ligere sekretær og mig. Ondskabsfulde rygter om 
os begge er sat i omløb. Mange af disse rygter er 
startet af »Asthar-grupperne« og andre psykiske 
organisationer. Jeg beklager på det kraftigste en 
sådan taktik. Det synes, som om disse attentater an¬ 
vendes for at bringe mig i miskredit overfor offent¬ 
ligheden. Jeg tilråder enhver at lukke ørerne for 
enhver meddelelse om dette emne, som ikke stammer 
fra min egen pen. 

Eftertryk forbudt — også i uddrag. 

George Adamski. — A. H. 


Videnskabsmændene erkender muligheden af, at 
mælkevejen bogstaveligt talt vrimler af liv. Profes¬ 
sor Lloyd Motz fra Columbia Universitetet regner 
med tre livbærende planeter omkring hver sollig¬ 
nende stjerne i mælkevejen på grundlag af, hvad 
der er bekendt om solsystemet. Da der antagelig 
findes 200 millioner sollignende stjerner i mælke¬ 
vejen, består muligheden for, at der findes 600 
millioner planeter i mælkevejen med intelligent liv. 
Professor Motz fortalte herom ved en konference 
i Instituttet for Rumvidenskab. 

Cosmic Science 

Spørgsmål nr. 99: Har menneskene på andre pla¬ 
neter specielle kirkedage som vi har detf Går de i 
kirkef 

Svar: Jeg har forstået, at menneskene på vore 
naboplaneter bliver undervist i livsvidenskab fra 
barndommen af. Undervisning i sindets og legemets 
funktioner og menneskets tilhørsforhold til Kosmos 
anses for at være af altoverskyggende vigtighed. De 
lærer gennem undervisning om tankens kraft at 
blive herrer over deres sind i stedet for at være sla¬ 
ver af dem. 

De har ikke specielle bygninger til religiøse hand¬ 
linger, hvorimod undervisning om livets universelle 
love gives i uddannelses institutioner som besøges af 
mennesker i alle aldre. De overfører så, hvad de 
har lært, til daglig praksis i stedet for at iagttage 
en — en gang om ugen — gudstjeneste, som det er 
jordisk skik at gøre. 

Alle store mestre har undervist i loven om re¬ 
spekt, kærlighed og broderskab. Jesus, hvis lære er 
fundamentet i enhver religiøs retning i den kristne 
verden, gav os et bud — buddet om kærlighed uden 
forbehold. Se nu på den inddeling, krænkelse og 
had som er tilstede mellem menneskene på Jorden 
og som har lagt grunden til krige og rygter om 
krige ligegyldigt, hvor vi kigger hen. Hvis menne¬ 
skene på andre planeter ikke havde levet bedre op 
til, hvad de har lært, ville også de have været i den 
samme tummel, som vi er omgivet af i dag. 

Husk at hver eneste person er et udstrålende cen¬ 
ter, som øver indflydelse på alle, den møder, og at 
de til gengæld gennem kontakt videregiver deres 
reaktioner til utallige andre. På denne måde kan en 
personlig følelse løbe Jorden rundt. 

Det er derfor klart, at også vi burde leve vor tro 
fra øjeblik til øjeblik - - - ikke blot deltage i en 
religiøs handling én dag om ugen. 

G.A.—H.C. 


Lad de stærke blive retfærdige. Lad de 
svage blive stærke, og der vil blive retfær¬ 
dighed for alle. 

John F. Kennedy. 


Spørgsmål og svar 

Spørgsmål: (Dette spørgsmål er adresseret til mr. 
Adamski) .Hvad vil Deres kursus om livsvidenskab 
komme til at omfatte? (Spørgsmål fra mange) 

Svar: (Mr. Adamski besvarer spørgsmålet). Det 
vil være umuligt at forklare med nogle få ord. Det 
vil blive helt forskelligt fra nogen af de kursus, som 
nogen sinde er afholdt her på Jorden. For første 
gang i historien, i vor nuværende civilisation, vil 
der blive givet en bestemt nøgle til udødeligheden. 
Når den bliver benyttet, vil al mistro med hensyn 
til vor fremtid forsvinde. 

Spørgsmål (Igen til mr. Adamski). Hvordan kan 
det være, mr. Adamski, at mange af Deres vidner 
ikke længere arbejder sammen med Dem, og erklæ¬ 
rer, at De er en hård mand at følges med? 

Svar: (Besvaret af mr. Adamski). I mange til¬ 
fælde var penge involveret. Andre er gået på grund 
af selv-tilfredsstillelse. Jeg ved ikke, hvorvidt jeg er 
en hård mand at følges med eller ikke. Når en 
person kommer til mig for at få sandheden, så 
skal han have den. Jeg smigrer ikke. Sandheden er 
ofte ubehagelig for ego’et, og der er ingen grund 
til at spilde hverken andres eller min tid for netop 
at fremme ego’et. Hvis et menneske er oprigtig i sit 
forehavende, da vil det sætte noget ind på at kun¬ 
ne opnå Kosmisk visdom. Det opnås gennem yd¬ 
myghed mod Skaberen i stedet for modstand. Som 
Jesus sagde: Min vej er smal og fyldt med torne. 
Han mishagede mange, endog dem, der stod ham 
nærmest. 

Sandheden i dens naturlige tilstand er meget 
svær for ego’et at acceptere, for det er vænnet til 
smiger og vil kun give genklang til dem, der smig¬ 
rer personligheden. Ingen har opnået Kosmisk fri¬ 
hed og lykke eller evigt liv gennem smiger, hov¬ 
mod eller hårdhed. Dem, der anvender sådanne me¬ 
toder bedrager deres egen sjæl. 

Spørgsmål: (Også til mr. Adamski). Har de stadig 
planer om at oprette et samfund (center) i Mexico 
eller et andet sted? 

Svar: (Besvaret af mr. Adamski). Ja, på nuvæ- 

rende tidspunkt er over 50 familier beredvillige til 
at deltage og vil ankomme, så snart vi er færdige 
til det. Jeg må først have fundet et egnet sted, og 
håber, det kan blive i det indeværende år. Når den 
tid kommer, vil gruppen blive henvist til H. C. Pe¬ 
tersen i Danmark og hans medarbejdere. Når en 
mand har evner til at lede så stor en organisa¬ 
tion, som jeg fandt i Danmark, så er han den rette 
mand til det job. Men sæt ikke forhåbningerne 
for højt, før end planerne er mere fuldt udviklede. 

Spørgsmål: Kære mr. Honey: Er der mulighed 
for, at rumfolkene ved noget om, hvor gammel vor 
skabelse er? Mon de ved noget om, hvor nær ska¬ 
belsen er ved sin fuldendelse? 

Mrs. C. Q., Salem, Oregon. 

Svar: Således som Deres spørgsmål er formuleret, 
kan det forstås på to måder. For det første, hvis 
det henviser til vor egen Jord og det dertil hørende 
planetariske system, viser de seneste videnskabelige 
beretninger, at alderen ligger omkring ca. 30.000. 
000.000 (30 milliarder) år. Selv om rumfolkene 
uden tvivl har nøjagtige beregninger over nogle af 
disse problemer, så har jeg aldrig fået oplysninger 
desangående. 

Hvad angår »Skabelsens Alder« med hensyn til 
hele Kosmos, så vil det være umuligt at afgøre, ef¬ 
ter som det vender tilbage til dets oprindelige stof¬ 
tilstand, som ligger uden for det menneskelige for¬ 
stands fatteevne. Vi kan ikke fatte begyndelsen, el¬ 
ler med andre ord, vi kan ikke fatte, at der ingen 
begyndelse er. 

Hvis vi siger at »skabelsen« havde en begyndelse, 
vil vi dermed sige, at før denne begyndelse, hvis 
det var muligt at se den, eksisterede der intet. Lad 
os da sige, at den første elektron blev til, og at det 
var den første partikel som nogen sinde havde eksi¬ 
steret. Hvor kom den så fra, og hvem skabte den? 
Har noget som slet ikke eksisterer, »ingenting«, mu¬ 
lighed for at blive til »noget« helt af sig selv? Eller 
skabes det af en usynlig kraft? Hvis det gør det, 
hvorfra kommer så denne usynlige kraft? Det sam¬ 
me problem stikker os i øjnene her, fordi vi ikke 
kan fatte en usynlig kraft, som altid har været og 
som er uden begyndelse. Og vi kan heller ikke fat¬ 
te, at den har en begyndelse. Hele problemet ligger 
udenfor fatteevnen. 


Spørgsmål: Der var en artikel i Argosy om den 
sammenkomst »flyvende tallerken gruppen« havde 
på twenty nine Palms i Mojave Ørkenen. Er dette 
en legitim gruppe. 

A. B., Oceanside , Calif. 

Svar: Den i spørgsmålet nævnte artikel var på 
mange punkter urigtig. Sammenkomsten var på 
Giant Rock Airport, og var sammensat af folk, som 
var interesserede i forskellige faser af UFO-billedet. 
Desuden berettedes der i artiklen ting, som havde 
fundet sted der for tre år siden eller mere, og lod 
forstå at det var sket i år, eller rettere sagt, på det 
samme møde. Nogle af fotografierne var nye og 
andre gamle. Artiklens hovedformål syntes at være 
et forsøg på at latterliggøre de tilstedeværende. De 
kontaktmænd, som var talere ved denne årlige kon¬ 
vention er over en kam betegnet som »astral« eller 
»psykiske«. Men jeg mener ikke de skal gøres grin 
med, eftersom enhver person har lov til at tro, hvad 
han ønsker. Forfatterens hovedformål med artiklen 
var åbenbart at tjene penge, og en artikel som den 
vil blive solgt i langt større udstrækning end, hvis 
der kun var berettet om de virkelige fakts. 

(Mr. Honey svarer ikke på spørgsmålet. O.A.). 

Spørgsmål. Med hensyn til Atlantis har De for¬ 
nylig berettet, at den var lokaliseret i Atlanterhavet 
ud for kysten af New York. Hvorledes kan Ency- 
clopedia Britannica’s seneste udgave da sige at At¬ 
lantis er en myte? 

Mrs. K. L. Neenah, Wisc. 

Svar: Britanmca gengiver sine redaktørers me¬ 
ninger og er ikke en autoritet af betydning. De fle¬ 
ste videnskabsmænd kan være meget godt inde i de¬ 
res specielle område, men i alle andre emner kan de 
meget vel være dårligere informeret end den al¬ 
mindelige amerikaner fra gaden. Hvis man ønsker 
indlagt elektricitet i sit hus, henvender man sig til 
en elektriker og ikke til en blytækker. Hvis man øn¬ 
sker at vide noget om UFOer, så spørger man dem, 
der har arbejdet med emnet i mange år og ikke en 
astronom. 

Hvis man ønsker at vide noget om Atlantis, så 
læser man om de forskeres meninger, som har un¬ 
dersøgt problemet, eller folk, som har studeret em¬ 
net, og ikke den konventionelle videnskab. 

Atlantis, Lemurien, Pan, Mu osv., er navne på 
sunkne kontinenter, som engang havde en høj ci- 

vilisation, og som nu ligger på bunden af forskel¬ 
lige oceaner. Mange beretninger om dette emne er 
tilgængelige, og nye undersøgelser og nye landområ¬ 
der, som snart vil hæve sig igen, vil bevirke yder¬ 
ligere interesse om emnet. Se boglisten, som om¬ 
handler dette emne. Nogle af bøgerne er illustre¬ 
rede med fotos, som viser kunsgenstande, der er 
bragt op fra disse gamle civilisationer. 

Spørgsmål: I et af de seneste newsletters skrev 
De som svar på et spørgsmål, at mr. Adamski si¬ 
ger, at beboerne på planeterne hinsides Pluto endnu 
ikke er i stand til at foretage rumrejser. Imidlertid 
erklærer mr. Adamski i en af sine sidste rapporter, 
at »alle planeter, med undtagelse af Jorden, har 
rumskibe og kan rejse i rummet.« Altså: kan de, 
eller kan de ikke? 

C. P. England. L. F. Plummerville , Arkansas, 

m.fl. 

Svar: Mange af mine læsere er i virkeligheden 
rundt på gulvet og har skrevet og spurgt. Fejlen er 
min. For flere år siden fortalte mr. Adamski mig, 
at Pluto og de bagved liggende planeter ikke selv 
byggede rumskibe. Det var denne fejlagtige erin¬ 
dring jeg gik ud fra, de jeg besvarede spørgsmålet. 
Jeg har spurgt ham igen i denne uge for helt at 
få klarlagt situationen, og det viste sig, jeg havde 
misforstået ham på det punkt. Planeterne bag Pluto 
fremstiller og bygger ikke deres egne rumskibe, men 
i de senere år har de anskaffet sig skibe fra de an¬ 
dre planeter, som ligger nærmere os. De udforsker 
rummet, men endnu har de ikke gjort forsøg på at 
nærme sig Jorden. 

I dag har Jorden sine egne fartøjer, som udfor¬ 
sker rummet, og vi kan således sige, at alle 12 pla¬ 
neter i vort system har rumskibe af den ene eller 
anden slags. Billedet ændrer sig så hurtigt, at ud¬ 
talelser, som er fremsat for ti år siden, i dag ikke 
mere er rigtige. 

Spørgsmål: I juni nummeret var der en udtalel¬ 
se af mr. Adamski, hvor han tydeligt fremhævede 
at »skillelinier«, »fordomme«, »forudsigelser«, »for¬ 
dømmelser« og »forhåbninger« om personlig beløn¬ 
ning etc. ikke er i overensstemmelse med Kosmisk 
Lov. Den hellige Bibel er fuld af sådanne forudsi¬ 
gelser og straffedomme, så alligevel må det fortsat 
være ord givet af Gud. Vil det sige, at vi også 
skulle forkaste det, uden at skænke det en tanke? 


Jeg erkender, at De ikke kan holdes ansvarlig for 
udtalelser, som ikke stammer fra Dem selv, men 
jeg vil sætte pris på en afklaring af spørgsmålet, 
såfremt det er muligt. 

Svar: Jeg tror, at Bibelen helt igennem modbe¬ 
viser sig selv som værende »Guds inspirerende ord«. 
(Se »Age of Reason« af Thomas Paine). Bibelen 
indeholder en rigdom af visdom og skal læses med 
et åbént sind, forkaste det uønskelige og fastholde 
det ønskelige akkurat på samme måde, som når 
vi læser enhver anden bog om et interessant emne. 
Adskillige andre »bibler« eksisterer i forskellige 
dele af verden, som også af de troende siges at 
være »Guds inspirerende ord«. Nogle af dem er 
ældre end vor bibel. Hvem er i stand til at afgøre, 
hvilke — hvis nogen — der i virkeligheden er in¬ 
spireret af Gud? 

De bibelske profetier er meget værdifulde, hvis 
de er korrekt forklarede og oversat. De vil blive 
fuldbyrdet nøjagtig som oprindelig sagt. Hvorfor? 
Fordi de oprindelig ikke er forudsigelser på den 
måde, som vi forbinder med profetierne i dag. De 
var en del af en plan, som blev forberedt for man¬ 
ge århundreder siden, og blev en del af den skæb¬ 
ne, som er Jordens og dens menneskers. 

Denne plan har været i gang gennem århundre¬ 
der og er blevet gennemført af dens grundlæggere 
(rumfolk), og der lever ganske bestemt nogen på 
Jorden og arbejder med den. Fordi det er en plan, 
og en meget langsigtet plan, vil den gå i opfyldelse, 
fordi mennesker arbejder på, at den skal gå i op¬ 
fyldelse. Det er ikke et spørgsmål om at forudsige 
fremtiden, som tilfældet er med psykiske profetier. 
Og det var den slags, mr. Adamski fordømte. 

1 stedet for er det på lignende måde, som når 
en mand bygger et hus. Han laver en plan, og folk 
begynder at arbejde. Strejker og andre forhindrin¬ 
ger kan forsinke byggeriet til langt ud over den 
fastsatte dato af den tid, hvor det skulle være fær¬ 
digt, men fordi det er en del af en bestemt plan, 
kan man nøje forudsige, hvorledes huset vil se ud, 
når det er færdigt. 

Spørgsmål: Jeg har følt at for at kunne opnå en 
vis åndsudvikling og indre følelse, må det være 
nødvendigt for mig at nedbringe mit behov og min 
livsaktivitet. Men samtidig kræver hverdagslivets 
pres stærk medleven og deltagelse i disse aktiviteter. 

Mit spørgsmål er: vil det ikke være fejlagtigt at 
stræbe hårdnakket efter en fiasko eller efter at føle 
mismod, eftersom den søgende da netop vil berøve 
sin menneskelige personlighed den rigdom, som er 
dens ret? 

/. D. Winnipeg, Canada. 

Svar: Vi burde være opmærksomme på, at hver 
eneste af os lærer (eller burde drage lære) af vore 
fejltagelser. Hvis vi tager for hårdt fat for hur¬ 
tigt, og føler, vi ikke opnår det, vi burde, så skulle 
det være et signal om at »fare frem med lempe«, 
og prøve på ikke at sluge for meget for hurtigt. Vi 
kan ikke starte på toppen og arbejde os opad. Vi 
skal starte hver på vort respektive plan og udvikle 
os gradvis. 

Der er et gammelt ord, der siger: Hvis noget af 
det, man ønsker at gøre eller opnå, bringer én glæde 
eller tilfredsstillelse, så må det enten være ulovligt, 
umoralsk eller også bliver man for fed af det. Alt 
for mange har den opfattelse, at for at bevæge sig 
op ad lærdommens stige må man frigøre sig for alt 
det, som kan bringe en fysisk tilfredsstillelse, eller 
andre af de ting, man glædes over. Den ide, drevet 
til yderlighed, resulterer i kultur som f. eks. »Fla¬ 
gellates« (piske-sekter) eller i andre mindre vold¬ 
somme. I mildere form resulterer det i forbandelser 
imod baseballspil, films eller andre former for po¬ 
pulær underholdning. 

I mange tilfælde trækker folk sig tilbage til en 
eller anden form for »ophøjet ensomhed«, frasiger 
sig al ejendom, underkaster sig fattigdom, bærer 
hvide klædninger og går barfodet samt andre til¬ 
svarende latterlige ting — altsammen i bestræbelser 
for at »vokse åndeligt« ved det, de foretager sig. 

I realiteten gør de både sig selv og resten af ver¬ 
den en dårlig tjeneste. For at kunne »vokse« skal 
vi møde og lytte til alle andre synspunkter rundt 
omkring os, i stedet for at skjule os for den øvrige 
verden. 

Vi vil udvikle os meget hurtigere på en naturlig 
måde, hvis vi lever et fuldt normalt liv og lader 
^ære med at skabe os bekymringer om vor »åndeligt 
fremgang.« 

Vi skulle i stedet koncentrere os om at behandle 
andre på samme måde, som vi selv ønsker at blive 
behandlet, — give en hjælpende hånd, hvor det til¬ 
trænges og studere de forskellige synspunkter, som 


fremsættes for os. Vi kan da absorbere alt det gode 
fra disse synspunkter og forkaste resten, og ikke 
presse på for at nå en højere udvikling. En dag vil 
vi da få øjnene op for, at vi har gjort fremskridt 
uden anstrengelse fra vor side for at opnå det. Vi vil 
have udviklet højere idealer og erhvervet os en bre¬ 
dere filosofi næsten af os selv, — og tænk på den 
tid, vi kunne have spildt, og berøvet os selv for et 
dejligt liv ved at ofre mange unødvendige ting. 

Vor underbevidsthed vil tage vare på problemet 
for os. Den vil signalisere hvad, vi kan akceptere og 
hvad vi bør forkaste. Lær at følge denne »indre 
følelse«, og du vil få meget få vanskeligheder med 
at gøre de rigtige ting. Hvis fejltagelser skulle fore¬ 
komme, vil det være en værdifuld lektie og resultere 
i, at man har lært noget af det. 

Spørgsmål: Jeg finder det mærkeligt, at hverken 
mr. Adamski eller De utvetydigt har givet udtryk 
for, at den menneskelige natur og universet først 
og fremmest er mentalt. Hvis rumfolkene endnu 
ikke er nået til det punkt, er vi længere fremme end 
de, for vi ved, at dette er bevisligt rigtigt her og 
nu. Det forekommer mig tvingende nødvendigt, for 
Deres anstrengelsers skyld, at fornuften såvel som 
intuitionen bliver tilfredsstillet. 

Mrs. M. K., Lock Haven , Pennsylvanien. 

Svar: Jeg kunne lide at se dete bevist. For mig. 
er denne ide ikke blot urimelig, men går også imod 
intuition. Det er nødvendigt, at De nøjagtig define¬ 
rer, hvad De mener med »den menneskelige natur 
og universet« før jeg kan diskutere emnet og være 
sikker på, at vi taler om det samme. Jeg er enig med 
Dem i, at vi opfatter såvel mennesker, som alle 
andre ting gennem vore sanser eller gennem men¬ 
tale midler, men det bevirker ikke, at den synlige 
verden eller universet i sig selv er mentalt. Det er 
stadig fysisk, og vi opfatter det kun gennem mentale 
midler. 

Spørgsmål: Jeg er fornylig begyndt at læse »Min 
Kontakt med Flyvende Tallerkener« af Dino 
Kraspedon. Han påstår at have haft kontakt med 
en kaptajn på et rumskib. Er det rigtigt? Der er 
viss uoverensstemmelser mellem hans betragtninger 
og mr. Adamskis. 

Mr. ]. A. B., Ose anside, Calif. 

Svar: Jeg ved, at mr. Adamski har haft kontakt 
med rumfolk, og jeg har personlig fået bevis for 

det. Jeg behøver derfor ikke at acceptere det som en 
trossag. Mr. Kraspedon kender jeg ikke, og kan kun 
bedømme hans påstande ud fra det, han har skre¬ 
vet. Den nøgne kendsgerning, at han er i vildrede 
på så mange punkter, synes for mig at være bevis 
på, at han enten ikke har haft kontakt eller han 
har taget indbildningskraften til hjælp for at op¬ 
bygge en historie over en eller anden oplevelse, som 
han muligvis har haft. Mit synspunkt er: Hvis den 
kontaktede skriver eller påstår noget, som er i mod¬ 
strid til »Ombord i Rumskibe«, så er han ikke 
sandfærdig, og jeg vil forkaste hans beretning. 
»Ombord i Rumskibe« er bestemt ikke ufejlbarlig, 
men det er den mest pålidelige bog, der på nuvæ¬ 
rende tidspunkt eksisterer om emnet. 

Spørgsmål: Hvoraf kommer det, at så mange 
mennesker vil acceptere en kontaktpåstand og for¬ 
svare den, ligegyldigt hvor latterlig den er? Jeg 
kender folk, der står bag en beretning, hvor den 
kontaktede påstår, at den flyvende tallerken var la¬ 
vet af duefjer. F.N., Los Angeles, Calif. 

Svar: Sund fornuft styrer ikke længere vore afgø¬ 
relser og meninger. Som et godt eksempel ønsker 
jeg at citere fra bogen »The True Believer«. 

»Hvem er den sande troende? (Det er spørgsmå¬ 
let, som denne bog stiller og besvarer.) Hvorledes 
kan man kende ham? Han er en skylds-domineret 
(i det mindste underbevidst) blaffer, som ved en¬ 
hver årsag kører på tommelfingeren fra kristendom 
til kommunisme. Han er en fanatiker, som har brug 
for en Stalin eller en Kristus at tilbede eller dø 
for. Han er en svoren fjende af tingene-som-de-er, 
og vil absolut ofre sig selv for en drøm, som er 
umulig at opnå. Han er i dag på march overalt. 

Denne bog er en eksplosiv rapport om psykologi¬ 
en bag massebevægelser, og analyserer og obducerer 
den sande troendes bevæggrunde, kraft og magt. Her 
er det skrækindjagende og fascinerende studium af 
fanatikerens sind — mennesket, der er ivrig efter at 
tilslutte sig en hvilken som helst sag — og om nød¬ 
vendigt — at ofre livet for denne sag — sit eget liv 
eller Deres, hvis man giver ham lov.« 

Ulykkeligvis har den type menneske som oven¬ 
for omtalt i et uddrag af bogen, infiltreret UFO- 
bevægelsen i allerhøjeste grad. Fuldkommen forvir¬ 
ring dominerer hele UFO-scenen. Det er ikke læn¬ 


gere let for det søgende menneske at skille det rig¬ 
tige ud fra det, som er opspind, og mange forsøger 
slet ikke mere på at gøre det. De er tilfredse med at 
blænde deres sanser med en illusion og bekæmpe 
den virkelige sandhed lige så aktivt, som de før 
kæmpede for den. De har tilladt sig selv at blive 
regeret af deres egen kolossale vilje-til-at-tro. 

Uden den type af sande troende individer, kunne 
sådanne grupper som John Birch Society ikke eksi¬ 
stere, og heller ingen af de andre yderliggående 
grupper. Medens en del af det, som bekymrer så¬ 
danne grupper, kan være rigtigt, så er den største 
procentdel det ikke. Det eksisterer kun som tanker 
og drømme hos nogle få ledere, der påvirker store 
menneskemængder, som ikke kan eller vil tænke 
selv. Alle de, som prøver på at tænke, angriber man 
omgående harmfuldt. 

Uden disse individer kunne de psykiske grupper 
ikke eksistere et minut. Hvis disse mennesker ikke 
havde været, ville sandheden om UFOerne have væ¬ 
ret offentliggjort for længe siden. Lad være med at 
tro naivt på nogen som helst, det være sig Adamski, 
C. A. Honey, ja selv rumfolkene. Opdrag i stedet 
for dig selv, læs alle synspunkter og nå til en for¬ 
nuftig slutning selv, baseret på sundt studium og 
sund logik, med forståelse for begge sider af spørgs¬ 
målet. C.N.—A.H. 

En ny studieform 

Ought to be translated 

Efter i fem år med større eller mindre held at 
have søgt den ideelle studieform er vi nu nået 
frem til en metode, der bygger på vore hidtidige 
erfaringer i mange forskellige grupper. 

Indtil nu er det altid bestemte punkter, der har 
bragt gruppearbejdet ind i dødvande, såsom til¬ 
gang af nye medlemmer, der ikke besad de for¬ 
kundskaber, der var nødvendige for at følge grup¬ 
pens arbejde, gruppelederens specielle interesser og 
de enkelte medlemmers øvrige interesser, »mang¬ 
lende egnet stof), manglende planlægning af grup- 
peaftenerne, manglende indslag fra nye, friske kræf¬ 
ter etc. 

Den nye studieform, vi fra 1. januar 1964 vil 
forsøge at anvende her i København, er baseret på 
aftenskoleundervisningen. Vi vil søge at skabe en 

begynderlinie, en teknisk-videnskabelig linie og en 
filosofisk linie. Hver linie fungerer uafhængigt af 
de øvrige og kommer til at bestå af en serie møde¬ 
aftener, hvor vi har et forud fastlagt pensum, vi 
skal bearbejde. 

Lad os som eksempel tage begynderlinien, der 
vil vi have en lektion, der omhandler UFO-data. 
Denne lektion vil komme til at forme sig omtrent 
på følgende måde: 

»Læreren« holder en forelæsning over UFO-data 
på grundlag af den viden, vi har samlet gennem 
årene fra observationer verden over. Hvordan 
UFO’erne ser ud, deres manøvrer og »flyve«dyg- 
tighed, deres lyseffekter, deres lyd eller lydløshed, 
magnetiske effekter, deres hastigheder etc. Som be¬ 
visførelse for disse oplysninger anvendes aner¬ 
kendte rapporter fra hele verden. 

Derefter behandles rapporterne, deres værdi, sta¬ 
tistiske oplysninger fra rapportcentralerne, hvor¬ 
dan rapporterne behandles og sorteres samt den 
korrekte måde at udfylde en rapport på. Som »læ¬ 
rebogsmateriale« anvendes løsblade med de væsent¬ 
ligste oplysninger samt kildeoplysninger til videre 
selvstudium, disse løsblade fremstilles ekstra til det¬ 
te formål og kan samles til en virkelig opslags- og 
håndbog. 

Endvidere vil der blive stillet skriftlige opgaver 
til besvarelse som hjemmearbejde til næste lektion, 
der vil her f. eks. blive stillet opgaver som følgende: 
»Hvilken observation er efter Deres mening den 
bedste og hvorfor?« eller »Hvilke hypoteser kan 
der opstilles vedrørende de uidentificerede objekters 
oprindelse og formål, på grundlag af de oplysnin¬ 
ger, der er tilgængelige?« 

Lektionen vil afsluttes med ca. en halv times 
spørgsmål og svar vedrørende aftenens emne. 

Såfremt der bliver den fornødne tilslutning, vil 
dette eksperiment løbe af stabelen midt i januar 
måned, og vi skal senere berette om de opnåede 
erfaringer og resultater. 

På længere sigt er det så meningen hvert år at 
have begynderkurser og samtidig fortsætte de be¬ 
gyndte kurser således, at disse kan holdes a jour og 
med tiden smelte sammen til en stab af virkelige 
UFOspecialister på både det teknisk videnskabelige 
og filosofiske felt, der vil kunne anvendes på mang¬ 
foldige felter såsom forskning, foredragsvirksom¬ 


hed i tv, radio etc., debattører og som skribenter 
og støtte for pressen o.s.v. 

Til slut vil jeg så blot ønske, at vore køben¬ 
havnske UFO-venner vil slutte op om dette eks¬ 
periment med samme ildhu som vi selv 

Leif. 

Ja, men... 

Ought to be translated 

Som følge af observationer, kontaktberetninger og 
yderligtgående UFO-gruppers aktivitet, støder vi 
ofte på begreber som dematerialisering, rumskibe i 
fjerde dimension, »ånderumskibe« fra andre »pla¬ 
ner«, hvad der så end menes med det, behøver ån¬ 
der et skib til at bevæge sig i??? Når vi diskuterer 
UFO-spørgsmål, mødes vi derfor gang på gang 
af et »ja, men«. Lad os engang prøve på at se lidt 
nærmere på de ovennævnte tildragelser. 

Først og fremmest må vi vide, at vi mennesker 
på grund af vor ringe forståelse, vor ensrettede 
vanetænkning og vor hang til det mystiske, næ¬ 
sten altid springer over, hvor gærdet er lavest — for 
det er nu engang det letteste. 

Ja, men observationerne fortæller om UFOer, der 
pludselig forsvinder som ved et trylleslag? 

Altså har de dematerialiseret sig, er den letkøbte 
konklusion. Men lad os engang se på et par mere 
logiske og rent fysiske løsninger. 

Vort øje kan kun følge en bevægelse med en vis 
hastighed, se på et cykelhjul, står det stille eller kø¬ 
rer ganske langsomt, da kan vi se og tælle hver 
eneste eger, men kører cyklen derefter pludselig 
hurtigt, forsvinder egerne. Har de dematerialiseret 
sig — er der nu pludselig ingen fast forbindelse 
mellem fælg og nav? Nej, vel? Egerne er der sta¬ 
dig — vort øje kan blot ikke følge den hurtige 
bevægelse. Hvad tror I, der sker med et UFO, der 
flyver med 1000 km/t og derefter accellerer til f. 
eks 600000 km/t? 

Et andet eksempel. Vore astronauter fortæller os, 
at universet udvider sig i følge bestemte matema¬ 
tiske love, hvor hastigheden forøges, jo større af¬ 
standen bliver. Det vil i praksis sige, at der et eller 
andet sted langt ude i universet findes solsystemer 
eller galakser, der fjerner sig fra os med en hastig¬ 
hed større end lysets — i modsat fald, såfremt de 

når, men ikke overskrider lysets hastighed, matte 
alle de andre systemer jo hobe sig op oven på dem 
efterhånden som de også når ud på den hastighed, 
fjerner de sig med overlyshastighed, holder Einsteins 
relativitetsteori ikke stik på det punkt, hvad vi 
længe har haft vor anelse om. Men en anden del 
i samme teori er nok så interessant, nemlig at ma¬ 
terie-stof omformes til energi, når lyshastigheden 
nås. Lad os vende forholdet om, at vi sad som 
observatører på dette fjerne solsystem, der fjerner 
sig fra os med overlyshastighed, da ville det for 
os være Jorden og vort solsystem, der fjernede sig 
fra dette fjerne solsystem, med overlydshastighed, 
og altså i følge Einstein var vi overgået til energi 
på nuværende tidspunkt — og mig bekendt er vi 
endnu ikke hverken blevet til energi eller dema- 
terialiseret. Tænk så igen på vore UFOer, der fjer¬ 
ner sig fra os med overlyshastighed, de vil ikke 
kunne ses mere, da deres lys ikke kan nå herned, 
men de er der stadig i fuld, fysisk form. Såfremt 
en eller anden vil komme med den indvending, at 
vi ikke kan operere med så store hastigheder som 
lysets (300.000 km/sek.), så vil jeg henlede opmærk¬ 
somheden på lederen af NASAs rumfartsprogram, 
der for nylig gæstede København. Han udtalte, 
at amerikanerne regner med at have rumfartøjer 
med hastigheder i nærheden af lysets inden udgan¬ 
gen af dette århundrede — hvor de så end får dem 
fra. 


En anden løsning — vi ved at det at »se« er en 
tilbagekastning af lyset fra en genstand, der opfan¬ 
ges af øjelinserne og via nervekanalerne danner vi et 
mentalt billede i vor hjerne. Bliver de reflekterede 
lysstråler nu sløret eller forstyrret af et eller an¬ 
det, vil det »sete« billede blive udvisket eller helt 
forsvinde. Vi ved f. eks. at når man en varm som¬ 
merdag kører ud af en asfaltvej, kan vejen forude 
pludselig blive til »vand« det er varmebølgernes 
vibrationer og temperaturforskellene, der danner et 

1 reflekterende lag, der f. eks. spejler himlen. Er 
vejen af den grund blevet dematerialiseret eller for¬ 
svunden fordi vi ikke længere kan se asfalten? 
Standser vi bilen og nægter at køre videre på en 
vej, der ikke er der mere? Nej vel. 

En tredie mulighed. Vi ved, at man kan lede lys¬ 
stråler gennem en bøjet og bukket glasstang eller 
plasticstang, iysstrålen vil følge stangen gennem alle 


vindingerne og komme ud i den modsatte ende uan¬ 
set om denne vender modsat lyskilden i den anden 
ende. Såfremt rumfolkene med deres fremskredne 
tekniske udvikling kan skabe en lignende virkning 
i atmosfæren, er det teoretisk muligt at »føre« de 
tilbagekastede lysstråler og dermed UFOens billede 
i en hel anden retning, måske bort fra Jordens over¬ 
flade måske blot skråt ned mod Jorden i en anden 
vinkel, således at en UFO over Ringsted ikke kan 
ses i Ringsted, men derimod over Malmø, hvor der 
slet ingen UFO er, det er blot Ringsted UFOens 
lys, der er blevet ledt ned i retning af Malmø. Ja¬ 
men vi ser den da stadig, den er da ikke demate¬ 
rialiseret, den er blot ikke der hvor vi ser den, på 
samme måde som en genstand under vandet, som 
man ser på oppe over vandoverfladen, ikke befinder 
sig der hvor vi ser den, men et andet sted længere 
nede og skråt til siden. 

Og en fjerde mulighed, der ligeledes er teoretisk. 
Såfremt man kunne skabe lysabsorberende eller lys- 
gennemtrængende stof, som vi f. eks. kender det fra 
forskellige luft- eller gasarter, ville der intet synligt 
billede dannes. Et UFO, der er fremstillet af et 
lysabsorberende eller lysgennemtrængeligt stof, ville 
i praksis være usynligt, men dog lige så fysisk 
realistisk og virkelig som den luft vi indånder, men 
heller ikke kan se — der er dog ingen, der tvivler 
på at luften er der, selv om vi ikke kan se den. 
Eller er der nogen, der vil påstå, at den er blevet 
dematerialiseret? 

Vi ved ikke, om nogen af de her nævnte muligheder 
er den rigtige løsning, men vi ved i alt fald at de 
kunne være det og i alt fald er mere logisk og na¬ 
turlige løsninger end dematerialiserede rumskibe 
eller »åndeskibe« og deslige nonsens. Når man sprin¬ 
ger over hvor gærdet er lavest og kommer med den 
slags »forklaringer« er det udelukkende, fordi vor 
viden er for lille, og fordi vi elsker alt, hvad der 
er mystisk. 

Lei f. 


UFO-NYT 1964 

Har De fornyet Deres abonnement? Det kan nås 
endnu — men snart er fristen udløbet —! 

Romerkirkens koncil genåbnes 

Ought to be translated 

Søndag den 1. oktober samledes 2500 patriarker, 
kardinaler, ærkebiskopper, bisper, abbeder og andre 
højtstående gejstlige i Rom til åbning af den anden 
samling inden for Det 21. økumeniske Koncil. Dette 
koncil holdes som det første siden 1869—70, og dets 
første session strakte sig fra 11. oktbr. til hen i de¬ 
cember sidste år. 

Pave Johannes XXIII, der tog initiativet til dette 
koncil, fastsatte den anden samlings begyndelse til 
den 7. sept., men hans død i sommer bevirkede tre 
ugers udsættelse, hvorefter det indledtes den 29. 
september. Udsættelsen besluttedes af pave Paul VI 
og svarer til det tidsrum, hvori den katolske verden 
var uden overhoved. 

Gennem de tre et halvt år, fra pave Johannes 
tog sin beslutning om koncilet og til dets begyn¬ 
delse, har forskellige kommissioner arbejdet med 
detaljer i tilknytning hertil og dermed bidraget til, 
at koncilet er væsensforskelligt fra de tidligere i 
katolicismens 2000 år gamle historie. Ikke blot er 
det talmæssigt det største — dets mål er også ander¬ 
ledes. 

Medens den katolske kirke tidligere holdt øku¬ 
meniske konciler for at angribe, hvad katolicismen 
anså for falske filosofier og kættersk tankegang, vil 
prælaterne denne gang debattere to positive mål: 
hvordan kan den katolske kirke fornyes og hvordan 
kan den gøres tiltrækkende for ikke-katolikker? 

Disse hovedformål er ved begyndelsen af den an¬ 
den session affattet i 17 emner mod de oprindelige 
afsatte 69, og dette giver et glimrende billede af 
pave Paul VI’s arbejde for en forenkling af hele 
koncilets arbejde. Man ønsker resultater af koncilet, 
ikke kun debat. Berlingske Tidende , 29.9.63. 

Tidligere afholdte konciler i den romersk-katol- 
ske kirke har altid givet store påvirkninger også 
uden for den katolske kirkes virkefelt. Det vil ski- 
kert også ske denne gang. Særlig interessant vil det 


vel nok være, hvorvidt den denne gang vil åbne 
en dor for erkendelse af liv i andre verdener, på 
andre planeter. A.H. 

Forhistoriske sputniker 

En kinesisk arkæolog, professor Tschi Penlao ved 
universitetet i Peking, har opdaget nogle bemærkel¬ 
sesværdige figurer, som er indhugget i granit i en 
dal i Yunanbjergene og på en ø i søen Tunglin. 
Disse figurer siges at gå 45.000 år tilbage i tiden. 
Egnen synes således at være beboet af mennesker, 
som rådede over en vis fremskreden teknik. 

Ved undersøgelse af noget murværk, som i mere 
end 3000 år har været under vand i nævnte sø, 
fandt man andre figurer af høj kvalitet. I øvrigt 
har kinesiske lærde siden 1953 været i gang med 
undersøgelse af pyramider, som er dukket op al 
havet efter et jordskælv. Disse pyramider når en 
højde af 900 fod. Her forestiller figurerne meget 
harmonisk byggede mennesker, som bærer store, lur¬ 
formede rør, måske et hemmeligt våben. Oven over 
disse sceniske gengivelser findes figurer forestil¬ 
lende ekstraordinært store, cylindrisk formede ob¬ 
jekter, som er på vej ud i himmelrummet, og som 
er bemandet med andre personer, der ligesom de 
forrige er udstyret med lurformede rør, omend 
af mindre størrelse. Måske kan det dreje sig om 
en egenartet, endnu ukendt civilisation. 

Fra »Le petit journal du Canada«. 

Oversat: Aage Voss. 

Man kan ikke undgå at tænke på de ældgamle 
beretninger om de såkaldte Vimanaer, alias luft¬ 
fartøjer, som ifølge overleveringen kunne stige 
til vejrs og flyve ved hjælp af lydbølger. De oven¬ 
nævnte »hemmelige våben« kunne da blot være en 
slags fredelige trompeter, der er egnet til for¬ 
målet. Lydbølger er et område, hvorfra mange 
overraskelser kan ventes. Red. 

Et par satellitter, der er en grad mere hemmelige 
end de andre hemmelige amerikanske satellitter, er 
bragt i kredsløb om Jorden den 16. okt. 1963. De 
kaldes Vela High Altitude eller Vela Hotel, vejer 
hver 220 kg og medfører detektorer, der fra bane¬ 
højden 100.000 km skulle kunne afsløre spræng¬ 
ninger af atombomber. 

Cooper siger, at liv i rummet 
er muligt 

I »Vi syv«, bogen skrevet af de syv astronauter, 
siger Gordon Cooper: »Jeg havde også den ide, at 
der kunne være interessante livsformer, som vi 
kunne opdage og blive bekendt med. Jeg tror ikke 
på eventyr, men det er min overbevisning, at der 
har været alt for mange eksempler på iagttagelser 
af uidentificerede flyvende objecter over hele Jor¬ 
den, til at man kan udelukke, at livsformer eksi¬ 
sterer udenfor vor egen verden. Jeg foregiver ikke, 
at de eksempler, vi har kendskab til, nødvendigvis 
beviser noget. Men det faktum, at mange erfarne 
piloter har rapporteret om mærkelige observationer, 
som ikke let lader sig bortforklare, øgede min nys¬ 
gerrighed om rummet.« 

NICAP Reporter I ej. 

Nyt fra Kolding 

Endelig — den 9. og 10. nov. — kunne SUFOI- 
gruppen i Kolding indbyde medlemmer og inter¬ 
esserede til »åbent hus« i egne lokaler. Navnlig de 
(temmelig få), som har brugt hundreder af fritimer 
på at bygge huset i Harte, havde med længsel set 
frem til den dag, da arbejdet kunne meldes færdigt. 
Hele byggeriet har varet i D /2 år, dog afbrudt af 
den hårde vinter og andre afbrydelser, f. eks. da 
fredningsnævnet forlangte huset flyttet fra dets 
første plads! 

Nu står huset altså færdigt. — »Det er større 
og pænere, end vi havde tænkt,« siger de fleste, 
som ser det. — Det er også et godt og pænt hus 
med en — møbleret — stue på 6 x 4 m, et stort 
køkken, entré og garderobe samt toilet. Og så »hø¬ 
rer der til huset« en dejlig udsigt. 

Huset kan nu tages i brug til gruppemøder, mål 
eller udgangspunkt for observationsture o. 1. En 
egentlig indvielse vil først finde sted til foråret. 
SUFOI-gruppens apparater — 6” spejlteleskop, 
light-beam apparater, kikkerter m. m. — vil senere 
få deres plads i huset. 

Det er Kolding-gruppens håb, at huset i Harte 
må virke samlende og inspirerende på medlemmer 
af såvel SUFOI-gruppen, UFOKLUBBEN for de 
unge og på UFO-kammerater fra andre egne. 

ve. de. 


Ny UFO-gruppe i Holbæk 

Sjællands-Posten meddeler den 2. november, at 
en SUFOI-gruppe nu er dannet i Holbæk med 
Finn Nielsen som leder. UFO-Holbæks formåls¬ 
paragraf lyder: 

1: at samle interesserede mennesker for UFO- 
sagen. 

2. at udvide kendskabet til UFO-sagen gennem 
foredrag, studiekredse m. v. 

3. at skabe diskussion om UFO-sagen. 

4. at skabe interesse for UFO-sagen blandt andre 
end lige netop medlemmerne. 

5. at bane vej for en kosmisk forståelse. 

Vi ønsker den nye SUFOI-gruppe held og lykke 
fremover. Deres første presseomtale har været glim¬ 
rende, og vi håber, at flere lige så gode artikler 
til følge. ej. 

SUF0I-Aftenskolen 

Som omtalt i sidste nummer af UFO-NYT holdt 
SUFOI i København møde i Vartov, hvor Leif 
Pedersen forelagde SUFOI Københavns planer om 
en aftenskole med tre linier: 

1. Begynderlinie. 

2. Teknisk og videnskabelig linie. 

3. Kosmisk og filosofisk linie. 

Der synes at være interesse for aftenskolen, idet 
160 af de indbudte UFO-folk mødte op. Allerede 
på nuværende tidspunkt (14. nov.) ser det ud til, 
at i hvert fald den kosmisk-filosofiske linie har 
nok tilslutning til at blive ført ud i livet, selv om 
der ikke skulle komme flere indmeldelser inden 
tilmeldingsfristens udløb. Derimod ser det ud til at 
komme til at knibe med begynderkurset, hvad der 
også er forståeligt, idet alle mødedeltagerne enten 
var abonnenter af UFO-NYT eller medlemmer af 
SUFOI. Derfor københavnere: Foreslå venner og 
bekendte at deltage i et af sæsonens mest interes¬ 
sante aftenskolekursus! 

HUSK NU 
UFO-NYT! 

Pluk fra udklipsarkivet 

Enige om forbud mod atomvåben i rummet. 

Der er opstået principiel enighed mellem den 
amerikanske, den sovjetiske og den britiske uden¬ 
rigsminister om forbud mod stationering af atom¬ 
våben i det ydre rum. Ministeren håber, at en af¬ 
tale kan bringes i stand i nær fremtid. 

Ekstrabladet, 4.10.63. 

Den første atomdrevne rum-satellit er gået ind i 
en bane omkring Jorden og er begyndt at udsende 
radio-signaler, meddelte atomenergi-kommissionen 
i går. 

Ekstrabladet , 1.10.63. 

Isotop-affald fra en fransk atomstation menes at 
være årsag til, at flere hundrede kilo fisk driver 
døde omkring i en å, der løber ud i Lauzonfloden 
ved Bollene. 

Ophidsede lystfiskere har sendt en skarp protest 
til regeringen, der nu har sendt prøver af de døde 
fisk til Paris til en nærmere undersøgelse. 

Berlingske Tidende, 15.9.63. 

Sundhedsstyrelsen har udsendt rapport om de må¬ 
linger af radioaktivt nedfald, som er foretaget af 
Atomenergikommissionen og Forsvarets Forsknings¬ 
råd. 

Målinger af nedbøren i juli har vist 90,800 pico- 
curie pr. kvadratmeter for samtlige spaltningspro¬ 
dukters vedkommende, og i august var gennemsnit¬ 
tet 151,100. Den beregnede, tilladelige, stedsevaren¬ 
de værdi er ca. 90,000 picocurie. I juni var den 
skønnede totale mængde af strontium 90—ca. 2000 
picocurie, i august ca. 4500. Den beregnede, tillade¬ 
lige, stedsevarende værdi er opgjort til ca. 4000. 

Sundhedsstyrelsen har gjort opmærksom på, at be¬ 
grebet »tilladelige, stedsevarende værdier« må for¬ 
stås således, at en overskridelse af disse ikke umid¬ 
delbart får uheldige følger. Kun såfremt gennem¬ 
snittet taget over lang tid, et år eller mere, når op 
på eller over disse værdier, kan der blive grund til 
at tilråde forholdsregler. 

Berlingske Tidende , 29.9.63. 


Dr. Perego til Skandinavien? 

Lige inden redaktionens slutning fremkom der 
oplysning om, at dr. Perego, den kendte italienske 
UFO-forsker, sandsynligvis skulle rejse til Skandi¬ 
navien omkring nytår. Såfremt der er mulighed for 
at arrangere offentligt møde i København, vil det 
blive gjort. I så fald vil nærmere bekendtgørelse 
ske gennem dagspressen. ej. 

Følgende stod i »Politiken« den 13. november: 

Det kosmonautiske trekløver Valerina og Andrej 
Nikolajev samt Bykovskij sagde i dag på en presse¬ 
konference i New Delhi, at Sovjet har planer om 
kosmiske fremstød til både Venus og Mars. 

— For at kunne gennemføre en rejse til f. eks. 
Mars må man råde over rumskibe med flere mands 
besætning, fortalte de. Vore planer går ud på at 
sætte dem sammen, mens de er i kredsløb om Jor¬ 
den, og når det er sket at dirigere fartøjet til Mars 
eller Venus. Sovjets hidtidige forsøg har vist, at 
det kan lade sig gøre at bringe rumskibe tæt sam¬ 
men under kredsløb, og det sidste med Poliot I at 
et rumskib kan styres fra rummet. 

— Disse kosmiske opgaver er dog så enorme, at 
de overstiger en enkelt nations kræfter. De bør 
gennemføres ved et internationalt samarbejde og 
med internationale besætninger, tilføjede de tre. 

I radioavisen for den 12. november blev tillige 
nævnt, at rejsen frem og tilbage samt ophold på 
planeterne skønnedes at tage ét år. 

...Det er selvfølgelig meget godt, at russerne i 
lighed med amerikanerne nu vil samarbejde om 
rumforskningen, men vi mener, at NU BØR DER 
GRIBES IND! Menneskeofringernes dage bør være 
talte, men alligevel agter man at sende kosmonau¬ 
ter til dette 400° varme helvede, der kaldes Ve¬ 
nus. Ydermere er det meningen, at de selv skal 
skaffe sig føde deroppe, idet vi anser det for usand¬ 
synligt, at man er i stand til at medbringe proviant 
for mindst to kosmonauter for et helt år. Hvorfra 
skal de få den føde? Hvorfor ofrer man umådelige 
summer bare for at slå et par stakkels frivillige 
ihjel, når det kan gøres så meget billigere? — Eller 
det skulle vel ikke være tilfældet, at offentligheden 
bevidst er blevet fodret med forkerte oplysninger 
om vore nærmeste naboer i rummet? Ja, gæt selv! 

ej 



Sagkundskaben vakler 

Den amerikanske astronaut Gordon Cooper, der 
under sine 22 jordomflyvninger 15.—16. maj i år 
mente at kunne se enkeltgenstande såsom veje, 
skorstene og køretøjer nede på Jorden, har efter 
at være mødt med skepsis nu fået en vis oprejs¬ 
ning, idet fremstående eksperter inden for NASA 
ikke tør benægte, at han faktisk har kunnet skelne 
sådanne objekter, omend det er vanskeligt at veri¬ 
ficere helt sikkert. Skønt man normalt kun kan se 
genstande, der strækker sig over mindst ét bue¬ 
minut i synsfeltet, er det muligt, at man under sær¬ 
lige belysningsforhold kan observere ting under 
synsvinkel på kun en sjettedel heraf. Det bliver for 
Coopers vedkommende ting ned til 10 m udstræk¬ 
ning. 

PENNEVEN 

filosofisk interesseret, englænder, 26 år, 
søger dansk kontakt. 

Tysk plan om atomluftskib 

Skal være 350 meter langt 
og have plads til 800 passagerer 

Tyske teknikere arbejder i øjeblikket med store 
planer om et atomluftskib, der skal indlede en re¬ 
volution i passagertrafikken over Atlanten. 

Siden Lakehurst-katastrofen i 1937, da 35 menne¬ 
sker mistede livet ved luftskibet »Hindenburg«s 
brand, har luftskibene være bandlyst fra passager¬ 
trafikken. I Tyskland har man imidlertid ikke op¬ 
givet tanken om en ny luftskibsæra, og i fag¬ 
kredse regner man med at kunne påbegynde byg¬ 
ningen af det føste nye passagerluftskib om to—tre 
år. 

Østrigeren Ernst von Weress har konstrueret et 
atomdrevet luftskib med en rejsehastighed på 300 
kilometer i timen. Skibet skal have et rumfang på 
360.000 kubikmeter og være 350 meter langt. Det 
får plads til 800 passagerer. S-E.T. 

Berlingske Tidende 20. okt. 63. 

Se UFO-NYT jan. 63, side 17. 


UFOer over Logo Maggiore 

En natvægter fra Milano og 3 bådførere fra 
Lago Maggiore påstår at have set flyvende taller¬ 
kener. I henhold til bådførerne svævede en flyven¬ 
de tallerken ubevægelig 20 m over vandet i en 
afstand af 1 km fra deres båd. Den hævede sig 
langsomt efter at være gledet hen over vandet 
med meget stor hastighed og uden den ringeste støj. 

Da den havde fået højde, lignede den en engelsk 
soldaterhjelm og udsendte et kraftigt lys. Nu slut¬ 
tede et andet objekt af samme slags sig til den, og 
de 2 objekter fjernede sig samtidigt efterladende de 
3 bådførere i stor forbavselse. Den ene af disse er¬ 
klærede: »Når jeg hørte nogen tale om flyvende 
tallerkener, så lo jeg naturligvis. Nu vil jeg ikke 
mere gøre det. Jeg tror dog ikke, at de to, vi 
har set, kommer fra en anden planet. Det kunne 
meget godt dreje sig om nye amerikanske, britiske 
eller sovjetiske flyvemaskinetyper. En ting er sikker: 
jeg har set dem.« 

(Offentliggjort i den lokale presse den 21. decem¬ 
ber 1962). Aage Voss. 


lørdag den 9. november 1963: 

Pave Paul VI gik i dag kraftigt ind for et for¬ 
enet Europa, som han anså for at være det bedste 
middel til fredens bevarelse. Paven, der fremsatte 
sine udtalelser ved en audiens for deltagere i Eu- 
ropa-bevægelsens konference i Rom, advarede mod 
at vente med skabelsen af et forenet Europa, indtil 
en sådan udvikling eventuelt blev påtvunget af 
kræfter udefra. 

— Det er en pligt at skabe fred og sikre den, 
sagde paven og fortsatte: — Enhver kender vort 
århundredes tragiske historie; hvis der er noget, 
som kan forhindre den i at gentage sig, så er det 
skabelsen af et fredeligt, organisk og forenet Euro¬ 
pa. Fred baseret på magtbalance eller på en våben¬ 
hvile mellem modstandere eller på rene økonomiske 
interesser kan kun være skrøbelig, sagde paven og 
sluttede: — Det er nødvendigt, at denne store sag 
gøres forståelig for alle, især for ungdommen af i 
dag. Ole Henningsen. 

Udenlandske UFO-bøger 

Vi kan nu skaffe de fleste udenlandske UFO-bøger 
— leveringstid ca. 6 uger. Bestillinger modtages 
gerne til Sunds. 


NORGE 

UFO-NYT kan kun bestilles hos: SUFOI, Rønne¬ 
alle 9, Sunds, Jylland, Danmark! De kan altså ikke 
bestille det i Norge. 

